# Marutei Tsurunen

Marutei Tsurunen (japonieraz: ツルネン・マルテイ edo 弦念 丸呈, Tsurunen Marutei, Lieksa, Ipar Karelia, 1940ko apirilaren 30a) Finlandian jaiotako japoniar politikaria da. Europar jatorriko lehen diputatu bihurtu zen Kokkain. Japoniako Alderdi Demokratikoko kidea da eta alderdi horretako Nazioarteko Saileko zuzendari nagusi izandakoa. 2001etik 2013ra aritu zen Kontseilarien Biltzarrean.

## Bizitza

Tsurunen, edo Martti Turunen, Lieksako Höntönvaara herrian jaio zen, Finlandian, eta Jaakonvaaran hazi zen. Jarraipenaren Gerra amaitzean, Tsurunen, orduan lau urte zituena, eta bere familia eraso sobietar batetik bizirik atera ziren herritar gutxien artean zeuden.
1967an, 27 urte zituela, Tsurunen Japoniara joan zen misiolari luterotar gisa, bere lehen emazte finlandiarrarekin batera, baina geroago dibortziatu zen. Japoniar bihurtzea erabaki zuen eta 1979an japoniar herritartasuna lortu zuen.

## Ibilbide politikoa

1992an aurkeztu zen lehen aldiz Yugawaramachiko udalbatzarako eta eserleku bat lortu zuen, 1.051 botorekin laugarren postuan geratuz.
1995ean Goi Ganberarako hautagai izan zen alderdien babesik gabe, Kanagawa prefektura ordezkatuz. 339.484 boto jaso zituen eta laugarren geratu zen, 371.889 boto lortu zituen hautagai sozialistaren aurrean eserlekua galduz. 1998an berriro saiatu zen, 502.712 boto jaso zituen, eta 8.000 bakarrik falta zitzaizkion eserlekua lortzeko. «Mesedez, bozkatu niri eta begi urdineko lehen herritar japoniarra goiko ganberara bidali» eta «Alda dezagun Japonia botere ekonomiko izatetik hiritarren aldeko nazio izatera, non zahartzaroaz eta kutsaduraz kezkatu beharrik ez duzun» esan zien hautesleei. Organo legegileentzako sexu kuotak ere proposatu zituen. 2000n, Japoniako Alderdi Demokratikoaren hautagai gisa aurkeztu zen behe ​​ganberako eserleku baterako, eta 2001ean berriz goi ganberako eserleku baterako, baina arrakastarik gabe. 2001ean, 159.920 boto lortu zituen, eta 14.036 falta zitzaizkion eserlekua lortzeko. Hala ere, 2002an Kyosen Ohashik, dimisioa eman zuen eta Tsurunenek eserlekua irabazi zuen.
2007an berrautatua izan zen 242.742 botorekin, baina 2013ko hauteskundeetan eserlekua galdu zuen 82.858 boto soilik lortu ostean.

## Familia

Tsurunen Sachiko Tanakarekin ezkonduta dago. Bi seme-alaba ditu harekin, eta hiru lehen emazte finlandiarrarekin.

## Hedabideetan

2006an, Markus Kajok elkarrizketatu zuen Nousevan auringon Kajo telesail dokumentaleko hirugarren atalerako.
2015ean, Tsurunenek bere autobiografia kaleratu zuen: Sinisilmäinen samurai.

## Erreferentziak

* 1 2 (Ingelesez) Arudou, Debito. «Ol' blue eyes isn't back: Tsurunen's tale offers lessons in microcosm for DPJ» The Japan Times 2013-08-05 (Noiz kontsultatua: 2024-11-26).
* ↑ (Finlandieraz) Viljakainen, Miika. «Martti Turunen lähti lähetys­työhön Japaniin 52 vuotta sitten – pian eteen tuli kipeä päätös, joka muutti elämän nimeä myöten» Ilta-Sanomat 2019-10-21 (Noiz kontsultatua: 2024-11-26).
* ↑ (Ingelesez) Brooke, James. «Yugawaramachi Journal; Japan's New Insider Speaks Up for the Outsiders» The New York Times 2002-03-08 (Noiz kontsultatua: 2024-11-26).
* ↑ (Ingelesez) «Tsurunen Marutei» JapanZone (Noiz kontsultatua: 2024-11-26).
* ↑ (Ingelesez) Strom, Stephanie. «Foreign, Yet Japanese, and Aiming for Parliament» The New York Times 1998-07-12 (Noiz kontsultatua: 2024-11-26).
* ↑ (Ingelesez) Nakata, Hiroto. «Tsurunen disappointed by fourth loss at polls» The Japan Times 2001-07-31 jatorrizkotik artxibatua (artxibatze data: 2004-03-04) (Noiz kontsultatua: 2024-11-26).
* ↑ (Ingelesez) Crowell, Todd; Murakami, Mutsuko. «Are voters ready for a change?» Asia Week 1998-07-10 jatorrizkotik artxibatua (artxibatze data: 2006-05-16) (Noiz kontsultatua: 2024-11-26).
* ↑ (Ingelesez) «First Westerner headed for Diet» The Japan Times 2002-01-30 jatorrizkotik artxibatua (artxibatze data: 2005-04-10) (Noiz kontsultatua: 2024-11-26).
* ↑ (Ingelesez) Saito, Jun. «Nice finish for Tsurunen» The Asahi Shimbun 2002-01-30 jatorrizkotik artxibatua (artxibatze data: 2002-10-08) (Noiz kontsultatua: 2024-11-26).
* ↑ (Ingelesez) Laszlo, Tony. «Former Finn goes to the Diet» Japan Times 2002-03-08 jatorrizkotik artxibatua (artxibatze data: 2002-05-26) (Noiz kontsultatua: 2024-11-26).
* 1 2 (Finlandieraz) Lempinen, Marko. «Pielisjärveltä lähtenyt ”sinisilmäinen samurai” sai ansiomitalin Japanin keisarilta – Marutei Tsurunen ei osaa vieläkään selittää, miksi jätti Suomen» Ilta-Sanomat 2021-08-07 (Noiz kontsultatua: 2024-11-26).
* ↑ (Finlandieraz) «Markus Kajo nousevan auringon maassa» Yle 2011-05-10 (Noiz kontsultatua: 2023-02-01).

## Kanpo estekak

* Datuak: Q498238